Saját hajánál fogva húzta ki magát a H&M a bajból – Ön is segített nekik, mikor leértékelt ruhát vásárolt
16 év óta most nőttek a legintenzívebben a Hennes & Mauritz AB részvényei. A svéd divatcég értékesítési adatai az elemzőket is meglepték, akik szerint lehet, hogy a H&M végre túljutott a krízisen.
A H&M részvényei 11 százalékot lengtek ki, 2 milliárd dollárt pluszt adva a svéd cég piaci értékéhez. A cég szerint a készleteik kiárusítása és a korona gyengélkedése adott nekik lendületet – írta a Bloomberg.

A H&M rekordmennyiségű eladatlan ruhát halmozott fel. A cég elnöke, Stefan Persson állítólag bankokkal,pl. a Goldman Sachsszal és a JPMorgan-nel is tárgyalt arról, hogy fedezzék a tőzsdei kivonulást. A Bloomberg szakértője szerint viszont az eladatlan készletek csökkentése miatt most a befektetők még a haszon csekélységét is elnézik.

Múlt héten a nagy konkurens, a Zara arról számolt be, hogy az elmúlt négy év leggyengébb utolsó félévén vannak túl. A szokatlanul meleg nyáron ugyanis csak az olcsó haspólók és sortok iránt volt intenzív kereslet.
kivonulás Inditex H&M Zara tőzsde